नई दिल्ली: 'कौन बनेगा करोड़पति 10 (Kaun Banega Crorepati 10)' को उसकी पहली करोड़पति मिल गई है. सोनी एंटरटेनमेंट और अमिताभ बच्चन (Amitabh Bachchan) के सुपरहिट शो केबीसी 10 (KBC 10) में हॉट सीट पर पहुंचीं असम के गुवाहाटी की बिनिता जैन ने एक करोड़ रुपये की राशि जीत ली है. अभी तक इस सीजन में सबसे ज्यादा 25 लाख रुपये ही जीते गए थे. ‘कौन बनेगा करोड़पति (Kaun Banega Crorepati)’ में पिछले कुछ समय से महिलाओं का बोलबाला रहा है, और उन्होंने कई मौकों पर शो में कामयाबी के झंडे भी गाड़े हैं.